Kort oprids af skandalerne, jeg har oplevet i forbindelse med Elgiganten (disse står uddybet nedenfor). 

- Følgende umanérligt respektløse udtalelse: "Vi er pisse ligeglade med dårlige anmeldelser på trustpilot, vi får massere af gode anmeldelser, så skriv du bare din dårlige anmeldelse" - Steven, Elgiganten Fields. 
- Løftebrud om at der vil blive taget kontakt til mig - Louis, Smilla, Olliver, Elgigantens kundeservice. 
- Mangel på direkte kontakt til kundeservice, når man ringer for 6. gang, fordi de 5 gange har glemt at tage kontakt til mig som lovet... "nej du er desværre nødt til at vente i kø hver gang, vi har ikke arbejdstelefoner" - Olliver, kundeservice.
- Løftebrud om at sende en mail om en indgået aftale - Lagerchefen i Elgiganten i Fields. 
- Man flygter fra utilfredse kunder. "2 sekunder.. [smutter fra lokalet, men kommer aldrig tilbage]" - Lagerchefen i Elgiganten i Fields.
- Følgende løgn: "Butikschefen arbejder ikke i weekenden" - Tre ansatte i Elgiganten Fields). Jeg finder ud af senere på dagen, at han er på arbejde, han sidder bare på kontor... 
- Elgigantens værksted, Deltasoft, som reparerer en fejl, men laver flere andre fejl i stedet. 
- Elgigantens mistillid: "Det kan jo være fejl du selv lige har lavet... Det er også dit ansvar at tjekke, at vi har udleveret den uden fejl jo." - Lagerchefen i Elgiganten i Fields. Nej, det kan ikke være mit ansvar at tjekke op på, om I har smadret min telefon i jeres varetægt. 

Jeg indleverede min 3 måneder gamle Samsung S6 edge i starten af februar fordi batteriet var defekt. Elgiganten sendte telefonen ind til deres norske værksted Deltasoft, og 14 dage efter kunne jeg afhente telefonen igen. Batteriet var blevet skiftet og det så fint ud. Dagen efter opdager jeg imidlertid, at jackstikket ikke virker, touch-tasterne virker ikke, telefonen går i sort når jeg ringer op, osv osv. Jeg tager derfor tilbage til Elgiganten dagen efter og viser dem problemerne. NU starter den dårlige service, der nærmest ingen ende herefter ville tage. Først og fremmest fortæller lagerchefen i Elgiganten i Fields mig, at han ikke kan vurdere, om der er tale om fejl eller ej, fordi han ikke er uddannet tekniker. Ehm, tænker jeg.. Jackstikket virker ikke.. touch-tasterne virker ikke.. Telefonen går i sort, når man ringer op.. Hvilken uddannelse kræver det for at man kan se, at disse ting er åbenlyse fejl? Anyway, det er jo deres bureaukratiske procedurer, og det er der åbenbart ikke noget at gøre ved. Man kunne jo ønske sig, at de fx havde sagt: "Screw it, vi bryder text-book-reglerne i denne omgang og klarer problemet her og nu i stedet for at sende noget ind, bare fordi det står i vores lærebøger, at det skal vi gøre." Nå, men det kunne så endda være. Lagerchefen lover mig samtidig, at telefonen ikke vil blive repareret, men erstattet - eller også kan jeg få pengene retur, da han godt kunne forstå, at jeg ikke længere havde tillid til deres værksted, i og med de jo havde påduttet telefonen en række uforklarlige fejl. Samtidig var det ikke til at vide, om der var helt andre skjulte fejl med telefonen. Af samme årsag virker det jo så endnu mere absurd, at den skal sendes ind til værksted.. Men fred med det, der skal åbenbart en tekniker til for at kunne blåstemple processen. Midt i vores samtale om det hele siger lagerchefen "2 sekunder," smutter fra lokalet og vender aldrig tilbage... Nu står jeg så igen overfor en stakkels deltidsansat, der ingen beslutningskompetencer har. Jeg beder ham om at få lagerchefen til at sende mig en mail, hvori vores aftale står beskrevet, så jeg ikke får problemer med at sætte eventuelle fremtidige ekspedienter ind i sagen. Han lover mig, at mailen bliver sendt inden dagen er omme. Jeg får ingen mail.. og nu eskalerer den dårlige service... Jeg når i ugen efter at ringe til kundeservice 5 gange, og hver gang lover en forskellig person mig, at de vil få fat i Fields og få dem til at sende mig en mail, hvori aftalen om ombytning/kreditering frem for reparation beskrives. Smilla, Louis, Olliver og flere, når jeg at tale med fra kundeservice. De stikker mig alle sammen en hvid løgn om, at de vil få Fields til at kontakte mig. Jeg hører aldrig fra Elgiganten Fields. Det hele ender med, at jeg får at vide, at aftalen er gået i glemmebogen og at der ikke kan være tale om, at jeg får telefonen erstattet. Det fortæller de mig i hvert fald, da jeg sidste gang ringer til kundeservice.. Men det nægter jeg at finde mig i. Jeg tager til Elgiganten Fields dagen efter, fordi de har sendt en sms til mig om at min telefon er kommet tilbage fra værksted. De vil i første omgang prøve bare at udlevere den reparerede telefon til mig. Jeg bruger 1 time ca, på at argumentere mig ud af et helvede.. Jeg gør alt for at forklare dem, hvorfor det er absurd, når de for pokker har lovet mig at give mig en ny, i stedet for at give mig den telefon tilbage, som deres værksted har ødelagt på flere forskellige måder (og så er jeg ligeglad med, om de har repareret den igen.. det kan ikke være meningen jeg skal vente på det). Det ender så med, at de ombytter den. Fordi jeg brokker mig. Fordi jeg brokker mig af helvedes til. DESVÆRRE så virker det altså at brokke sig. Det er absurd. Tænk hvis jeg havde været en kunde, der bare havde makket ret. Så havde jeg fået en anden behandling; et andet resultat. Resultaterne af support og service skal være den samme uanset hvilken kunde man er. Sådan er det ikke hos Elgiganten. 

Jeg har brugt 57.573 kroner hos Elgiganten de sidste 5 år. Jeg bruger aldrig nogensinde 1 krone hos dem igen. Held og lykke med at gå konkurs ligesom jeres søsterselskab Fona er på vej til. Måske hvis man rent faktisk tilbød service, at kunderne så ville lade være med at handle på nettet men i stedet møde op i jeres butikker.